Odense Adresse-Contoirs Efterretninger, 1835-05-28
Spanien. Efterretningerne herfra blive næsten med hver Postdag meer forvirrede og modsigende. Dog ere de stedse overveiende ugunstige for Dronningens Partie. Rygtet om, at Premierministeren, Hr. Martine, de la Rosa havde nedlagt sin Post og var bleven efterfulgt af Grev Toreno, har nu viist sig som aldeles falskt. Derimod er det sikkert, at urolige Optrin have fundet Sted i Madrid og at Premierministeren under disse har været i stor Livsfare. Regjeringen havde faaet Nys om, at saavel det liberale som det carlistiske Partie vilde anstille revolutionaire Forsøg paa denne Dag, og havde taget Forholdsregler derimod. Jblandt Andet havde Man - dog uden Premierministerens Vidende - opstillet Kavallerie ved Procuradores=Kammeret og fordeelt Politie paa dets Tribuner. Et Medlem androg paa at fjerne disse, da Kammerets Frihed derved indskrænkedes, og Publikum begyndte at tage saa levende Deel der at Præsidenten maatte lade det med Magt drive ud fra Tribunerne, hvorpaa han erklærede, at da Jngen uden han havde Ret til at besætte Kammerets Tilgange med Militair, maatte dette strax fjernes. Premierministeren, som var tilstede i Kammeret, forsikkrede, at denne Fordeling af Militairet var skeet uden hans Vidende, og at han, da han paa Veien dertil havde seet en Eskadron opstillet for Kammeret, strax havde givet den Ordre til at trække sig tilbage. Chefen havde derpaa indvendt, at Man vidste, at nogle Oprørere havde den Hensigt at myrde ham (Premierministeren), og at Kavalleriet kun var opstillet til hans Beskyttelse. Han havde da gjentaget sin befaling, at det skulde drage bort, med den bemærkning, at han i alt Fald vilde vide at døe under Opfyldelsen af sine Pligter. - Virkeligen styrtede ogsaa Morderne over Hr. Martine, de la Rosa, da han forlod Kammeret, og kun ved den yderste Anstrængelse af hans Venner, især Hertugen af Gor, lykkedes det at redde hans Liv og frelse ham ud af Angribernes Hænder, uden Mellemkomst af den bevæbnede Magt. Ministeren naaede sit Hotel og udstedte derfra sine Ordres for denne Dag, paa hvilken Anarkisterne, – som fordrede Konstitutionen af 1812-, vedbleve at samle sig udenfor Hotellet, dog uden at begaae videre Excesser. Den følgende Dag synes Roligheden ikke at være afbrudt. J Procuradores=Kammeret tordnede Grev Toreno løs imod de Niddinger, som havde villet myrde Premierministeren, der netop traadte ind i Kammeret, da Greven fremhævede det ophøiede Træk, at han i Bevidstheden af sin gode Samvittighed selv havde givet Ordre til at Militairet skulde fjerne sig, uden hvilken Ordre Anarkisterne ei vilde have kunnet udføre deres Forsæt. - Om en Ministerforandring er der ikke meere Tale, tvertimod synes Ministeriet at have vundet i Kraft saavel i Kammeret som i den offentlige Mening. De ugunstige Efterretninger fra Krigsskuepladsen synes at have gjort Ministeriet ligesaa tilbøieligt til at forlange en fransk Mellemkomst, som de Franskes Konge synes utilbøielig til at yde den. Nogle ville endog vide, at den virkeligen allerede er forlangt, og at Frankerig søger at undgaae Opfyldelsen af Qvadruppel=Traktaten. Derimod var det Rygte den 21de i Omløb paa Børsen i Paris, at den engelske Regjering havde formaaet den franske til Jntervention; de franske Tropper skulde da besætte nogle Deele af Grændse=Provindserne, Portugal sende et Hielpekorps, og Engelland bevogte Biscaias Kyster. Mærkeligt er det, at det spanske Blad, der gielder for Hr. Martine; de la Rosas Organ, og som hidtil stedse har udtalt sig imod fremmed Hielp, nu har sadlet om, ligesom paa den anden Side "Journal des Debats" pludseligen hæver sin Stemme imod denne Hjelp.